የኮሮና ቫይረስ ስጋት የዓለም አቀፍ የአክሲዮን ገበያ እንዲቀዛቀዝ ምክንያት ሆኗል፡፡
በቅርቡ የዓለም የጤና ስጋት እየሆነ የመጣው ኮሮና ቫይረስ ለእስያ በአክሲዮን ገበያው መውረድ ምክንያት መሆኑ ተገለጸ፡፡ በእስያ ዛሬ ከፍተኛ የአክሲዮን ገበያ መውረድ የታዬው ትናንት በአሜሪካና አውሮፓ የአክሲዮን ዋጋ ማሽቆልቆል መጀመሩን ተከትሎ ነው፡፡የቫይረሱ ስርጭ በተለያዩ ሀገራት እየተስፋፋ ነው፤ ከአፍሪካ በናይጀሪያ ሌጎስ በቫይረሱ የተጠቃ ሰው መገኘቱም ተሰምቷል፡፡ ናይጀሪያ ከገብጽና አልጀሪያ በመቀጠል የኮሮና ቫይረስ የተገኘባት ሦስተኛዋ አፍሪካዊት ሀገር ሆናለች፡፡ ሁለት የደቡብ አፍሪካ መርከበኞችም በሽታው እንዳለባቸው ተረጋግጧል፤ ሌሎች በርከት ያሉ የመርከብ ሠራተኞችም በማግለያ እንዲቆዩ መደረጉ ታውቋል፡፡ ተጨማሪ 3 ሺህ 700 ያህል መንገደኞችም በመርከብ ይገኛሉ፡፡ በቫይረሱ የተጠቁትና ተጠርጣሪዎቹ ከጃፓን የነበሩ መሆናቸውም ተመላክቷል፡፡ኒውዝላንድም ከኢራን በተመለሰ ሰው አማካኝነት ቫይረሱ የገባባት አዲስ ሀገር ሆናለች፡፡ በቤላሩስም ኢራን ሲማር የነበረ ተማሪ በቫይረሱ ተይዞ መገኘቱ ተረጋግጧል፡፡ ከጣልያን ቬሮና ግዛት የተመለሰች ሴት በሉቲንያ ቫይረሱ እንደተገኘባትም ተሰምቷል፡፡ ይህም የዓለም ጤና ድርጅት ትናንት በሰጠው መግለጫ ‹‹ማንኛውም ሀገር ከቫይረሱ ነፃ አይመስልም›› ስጋት እያጠናከረው ነው፡፡